**ОБЩИНА ТОПОЛОВГРАД**

**Одобрявам:\_\_\_\_\_\_\_\_\_\_\_\_\_\_\_ ✍**

 **БОЖИН БОЖИНОВ**

 **КМЕТ НА ОБЩИНА**

 **ТОПОЛОВГРАД**

 **СЪГЛАСУВАЛ:**

 Яна Хлебарова

 Юрист

Д О К У М Е Н Т А Ц И Я

За участие в открита процедура за възлагане на обществена поръчка, с предмет:

**„Доставка на един брой употребяван високо проходим автомобил, тип „Пикап“ за нуждите на Домашен социален патронаж към Община Тополовград“**

**Тополовград, 2016 г.**

**СЪДЪРЖАНИЕ:**

|  |
| --- |
| **Раздел І.** РЕШЕНИЕ  |
| **Раздел II.** ОБЯВЛЕНИЕ |
| **Раздел III.** УСЛОВИЯ ЗА УЧАСТИЕ В ПРОЦЕДУРАТА |
| **Раздел IV.** УКАЗАНИЯ ЗА ПОДГОТОВКА НА ОФЕРТАТА |
| **Раздел V.** СЪДЪРЖАНИЕ НА ОФЕРТАТА |
| **Раздел VI.** ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ  |
| **Раздел VII.** КРИТЕРИЙ ЗА ОЦЕНКА НА ОФЕРТИТЕ |
| **Раздел VIII.** УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА |
| **Раздел IX.** ПРИЛОЖЕНИЯ |
| Приложение № 1 – Оферта (бланка за административни и други данни) |
| Приложение № 2 – Списък на документите, съдържащи се в офертата |
| Приложение № 3 – Техническо предложение |
| Приложение № 4 – Ценово предложение |
| Приложение № 5 – Декларация за приемане на условията в проект на договора |
| Приложение № 6 – Декларация по чл. 47, ал. 9 от Закона за обществените поръчки (ЗОП) относно обстоятелствата по чл. 47, ал. 1, т. 1 (без буква „е”), т. 2, т. 3 и т. 4, ал. 2, т. 1, т. 2 (предложение първо), т. 2а (предложение първо), т. 4 и т. 5 и ал. 5, т. 1 и 2 от Закона за обществените поръчки |
| Приложение № 7 – Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици |
| Приложение № 8 – Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици  |
| Приложение № 9 – Декларация за участие на подизпълнители |
| Приложение № 10 – Декларация за съгласие за участие като подизпълнител |
| Приложение № 11 – Списък на доставките, които са еднакви или сходни с предмета на обществената поръчка, изпълнени през последните 3 (три) години, считано от датата на подаване на офертата, с посочване на стойностите, датите и получателите, заедно с доказателства за извършената доставка. |
| Приложение № 12 – Декларация за липса на свързаност с друг участник в съответствие с чл. 55, ал. 7 ЗОП, както и за липса на обстоятелство по чл. 8, ал. 8, т. 2 ЗОП. |
| Приложение № 13 – Проект на договор |

**РАЗДЕЛ І**

**РЕШЕНИЕ ЗА ОТКРИВАНЕ НА ПРОЦЕДУРА**

Решение за откриване на настоящата процедура, изготвено във формата на Агенцията по обществени поръчки. След публикуване на решението в Регистъра на обществените поръчки при Агенцията Възложителят публикува същото и в „Обществени поръчки – профил на купувача“ на интернет страницата на Община Тополовград.

**РАЗДЕЛ II**

**ОБЯВЛЕНИЕ ЗА ОБЩЕСТВЕНА ПОРЪЧКА**

Обявление за настоящата обществена поръчка, изготвено във формата на Агенцията по обществени поръчки. След публикуване на обявлението в Регистъра на обществените поръчки при Агенцията Възложителят публикува същото и в „Обществени поръчки – профил на купувача“ на интернет страницата на Община Тополовград и изпраща съобщение до средствата за масово осведомяване за обществената поръчка.

**РАЗДЕЛ ІII**

## УСЛОВИЯ ЗА УЧАСТИЕ В ПРОЦЕДУРАТА

1. Участник в настоящата открита процедура за възлагане на обществена поръчка по реда по ЗОП може да бъде всяко българско или чуждестранно физическо или юридическо лице, както и техни обединения, което отговаря на условията, посочени в Закона за обществени поръчки (ЗОП) и обявените изисквания от Възложителя в документацията за участие.
2. Участниците–юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.
3. В случай, че участникът е обединение (или консорциум) се представя копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. Възложителят не изисква обединенията да имат определена правна форма, за да могат да представят оферта. Участник не може да бъде отстранен от процедурата за възлагане на обществената поръчка на основание на неговия статут или правната му форма, когато той или участниците в обединението имат право да предоставят съответната доставка в държавата членка, в която са установени.
4. За участниците – обединения, които не са юридически лица следва да бъдат спазени изискванията съгласно чл. 56, ал. 3 на ЗОП.
5. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. Свързани лица или свързани предприятия не може да бъдат самостоятелни участници в настоящата процедура. Не могат да участват в процедурата и лица, за които са налице обстоятелства по чл. 8, ал. 8, т. 2 ЗОП.
6. При участие на обединения, които не са юридически лица, съответствието с критериите за подбор се доказва от един или повече от участниците в обединението, т.е. само от тези участници в обединението, чрез които обединението доказва съответствието си с критериите за подбор по чл.25, ал.2, т.6 от ЗОП.
7. С офертата си участниците може без ограничения да предлагат ползването на подизпълнители. Участникът е длъжен да заяви дали за изпълнение на поръчката ще ползва подизпълнители. Когато участникът предвижда участието на подизпълнители при изпълнение на поръчката, той следва да заяви видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители.
8. Не се допуска до участие в процедурата и се отстранява участник, за когото е налице някое от следните обстоятелства:
	* осъден е с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по [чл. 253](http://pravo1.ciela.net/Dispatcher.aspx?Destination=Document&Method=OpenRef&Idref=766654&Category=normi&lang=bg-BG) - [260](http://pravo1.ciela.net/Dispatcher.aspx?Destination=Document&Method=OpenRef&Idref=766655&Category=normi&lang=bg-BG) от Наказателния кодекс;

б) подкуп по [чл. 301](http://pravo1.ciela.net/Dispatcher.aspx?Destination=Document&Method=OpenRef&Idref=766656&Category=normi&lang=bg-BG) - [307](http://pravo1.ciela.net/Dispatcher.aspx?Destination=Document&Method=OpenRef&Idref=766657&Category=normi&lang=bg-BG) от Наказателния кодекс;

в) участие в организирана престъпна група по [чл. 321](http://pravo1.ciela.net/Dispatcher.aspx?Destination=Document&Method=OpenRef&Idref=766658&Category=normi&lang=bg-BG) и [321а](http://pravo1.ciela.net/Dispatcher.aspx?Destination=Document&Method=OpenRef&Idref=881550&Category=normi&lang=bg-BG) от Наказателния кодекс;

г) престъпление против собствеността по [чл. 194](http://pravo1.ciela.net/Dispatcher.aspx?Destination=Document&Method=OpenRef&Idref=881551&Category=normi&lang=bg-BG) - [217](http://pravo1.ciela.net/Dispatcher.aspx?Destination=Document&Method=OpenRef&Idref=881552&Category=normi&lang=bg-BG) от Наказателния кодекс;

д) престъпление против стопанството по [чл. 219](http://pravo1.ciela.net/Dispatcher.aspx?Destination=Document&Method=OpenRef&Idref=882608&Category=normi&lang=bg-BG) - [252](http://pravo1.ciela.net/Dispatcher.aspx?Destination=Document&Method=OpenRef&Idref=882609&Category=normi&lang=bg-BG) от Наказателния кодекс;

е) престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците.

* + обявен е в несъстоятелност;
	+ е в производство по ликвидация или се намира в подобна процедура съгласно националните закони и подзаконови актове;
	+ е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;
	+ е лишен от правото да упражнява определена професия или дейност съгласно законодателството на държавата, в която е извършено нарушението;
	+ има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;
	+ е виновен за неизпълнение на задължения по договор за обществена поръчка, доказано от възложителя с влязло в сила съдебно решение;
	+ е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки
	+ при който лицата по чл. 47, ал. 4 от ЗОП са свързани лица с Възложителя или със служители на ръководна длъжност в неговата организация по смисъла на § 1, точка 23а от Допълнителните разпоредби на Закона за обществените поръчки;
	+ е сключил договор с лице по чл. 21 или чл. 22 от Закона за предотвратяване и установяване на конфликт на интереси;

когато участникът е дружество регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици

***Забележка: „Свързани лица” по смисъла на § 1, т. 23а от допълнителната разпоредба на Закона за обществените поръчки са:***

а) роднини по права линия без ограничение;

б) роднини по съребрена линия до четвърта степен включително;

в) роднини по сватовство – до втора степен включително;

г) съпрузи или лица, които се намират във фактическо съжителство;

д) съдружници;

е) лицата, едното от които участва в управлението на дружеството на другото;

ж) дружество и лице, което притежава повече от 5 на сто от дяловете или акциите, издадени с право на глас в дружеството.

Не са свързани лица дружество, чийто капитал е 100 (сто) на сто държавна или общинска собственост, и лице, което упражнява правата на държавата, съответно на общината в това дружество**.**

***Забележка: „Свързано предприятие” по смисъла на § 1, т. 24 от допълнителната разпоредба на Закона за обществените поръчки*** ***е предприятие:***

а) което съставя консолидиран финансов отчет с възложител, или

б) върху което възложителят може да упражнява пряко или непряко доминиращо влияние, или

в) което може да упражнява доминиращо влияние върху възложител по чл. 7, т. 5 или 6 ЗОП, или

г) което заедно с възложител по чл. 7 ЗОП е обект на доминиращото влияние на друго предприятие.

1. От участие се отстраняват оферти:

- които са непълни или не отговарят на предварително обявените условия в тази *Документация;*

- когато участникът не е представил някой от необходимите документи или информация, изискуеми по чл. 56 от ЗОП и/или документите, предвидени в настоящата документация, след като са били изискани от него от Оценителната комисия;

- когато участникът е представил оферта, която не отговаря на изискванията на чл. 57, ал. 2 от ЗОП;

- за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

1. Комуникацията и действията на Възложителя и на участниците, свързани с настоящата процедура, са в писмен вид.
2. Обменът на информация между Възложителя и участника може да се извършва по един от следните начини:
	* по пощата - чрез препоръчано писмо с обратна разписка;
	* чрез куриерска служба;
	* по факс;
	* по електронен път при условията и по реда на Закона за електронния документ и електронния подпис
	* чрез комбинация от тези средства.

**Възложителят ще съхранява цялата документация по провеждането на настоящата процедура за възлагане на обществената поръчка най-малко 4 години след прекратяване на процедурата или след приключване изпълнението на договор.**

1. При сключването на договора за обществената поръчка Възложителят може да посочи коя част от информацията, която предоставя, има конфиденциален характер. Участниците нямат право да разкриват тази информация.
2. При подаване на офертата си участникът също може да посочи коя част от нея има конфиденциален характер и да изисква от Възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, с изключение на случаите на изпълнение на задължението от Възложителя да изпрати информация за сключения договор до Регистъра за обществени поръчки.

 **14.** Решенията на възложителя, за които той е длъжен да уведоми участниците, и документите, които се прилагат към тях се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на [Закона за електронния документ и електронния подпис](http://pravo1.ciela.net/Dispatcher.aspx?Destination=Document&Method=OpenRef&Idref=818711&Category=normi&lang=bg-BG). Възложителят може, по собствена инициатива или по сигнал за нередност, еднократно да направи промени в обявлението и/или документацията на обществената поръчка, свързани с осигуряване законосъобразност на процедурата, отстраняване на пропуски или явна фактическа грешка. Всяко лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата. Промените се извършват, чрез решение за промяна до 14 дни от публикуването на обявлението в Регистъра на обществените поръчки. **Решението и променените документи се публикуват в профила на купувача в първия работен ден, следващ деня на изпращането им в агенцията.** С решението за промяна възложителят няма право да променя дейностите по обявения предмет на поръчката. В решението възложителят определя и нов срок за получаване на оферти, който не може да бъде по-кратък от първоначално определения. Възложителят може да не определя нов срок, когато промените не засягат критериите за подбор, изискванията към офертата или изпълнението на поръчката. След изтичането на 14-дневния срок от публикуване на обявлението за откриване на процедурата възложителят може да публикува решение за промяна само когато удължава обявените срокове в процедурата. С публикуването на решение за промяна в Регистъра на обществените поръчки се смята, че всички заинтересовани лица са уведомени. Възложителят ще публикува решението за промяна и ще предостави безплатно променената документация на профила на купувача в първия работен ден, следващ деня на изпращането им в агенцията - http://www.topolovgrad.net

**ПРОГНОЗНА СТОЙНОСТ НА ПОРЪЧКАТА**

**15.** Максималният разполагаем финансов ресурс на Възложителя за изпълнение на предмета на настоящата поръчка е в размер на **8333.33 (осем хиляди триста тридесет и три лева и тридесет и три стотинки) лева** без включен ДДС или **10 000 (десет хиляди) лева** с включен ДДС.

**ГАРАНЦИИ ЗА УЧАСТИЕ И ИЗПЪЛНЕНИЕ НА ДОГОВОРА**

1. **Условия, размер и начин на плащането на гаранцията за участие:**

Гаранцията за участие е в размер на **100 лв. (сто лева).**

Гаранцията за участие може да се внесе по банков път или да се представи под формата на банкова гаранция.

Участникът избира сам формата на гаранцията за участие.

Когато участникът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция в полза на Възложителя, със срок на валидност **180 дни, считано от крайния срок за подаване на офертата** и да е изрично посочено, че е за настоящата обществена поръчка.

Когато участникът избере да внесе гаранцията за участие по банков път, това следва да стане с платежно нареждане с изрично посочена настоящата процедура, за която се представя гаранцията, по следната сметка на Възложителя:

**ОБЩИНА ТОПОЛОВГРАД**

**IBAN - BG 35 STSA 9300 3300 704111,**

**BIC – STSABGSF**

**Банка „ДСК“ ЕАД, клон Тополовград.**

Участникът ще бъде отстранен от участие в откритата процедура за възлагане на настоящата обществена поръчка, ако не представи платежно нареждане за гаранция за участие или банкова гаранция, отговарящи на посочените условия след като такъв документ е бил изискан от него от Оценителната комисия.

1. **Задържане, усвояване и освобождаване на гаранцията за участие:**

Задържането, усвояването и освобождаването на гаранцията за участие става по условията и реда на чл. 61 и чл. 62 от ЗОП.

1. **Условия, размер и начин на плащане на гаранцията за изпълнение:**

Гаранцията за изпълнение на обществената поръчка – **3 %** от стойността на договора, без включен ДДС, със срок на валидност най–малко **30 (тридесет) дни** след срока за изпълнение на договора.

Гаранцията за изпълнение може да се внесе по банков път или да се представи под формата на банкова гаранция.

Участникът избира сам формата на гаранцията за изпълнение.

Участникът, определен за Изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора преди неговото сключване.

При представяне на гаранцията в платежното нареждане или в банковата гаранция изрично се посочва договорът, за който се представя гаранцията.

1. **Задържане и освобождаване на гаранцията за изпълнение:**

Условията, при които гаранцията за изпълнение се задържа или освобождава се уреждат с договора за изпълнение на обществената поръчка, сключен между Възложителя и Изпълнителя.

Договорът за изпълнение на обществената поръчка не се сключва преди избраният участник да представи гаранция за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

1. Когато участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

**ПОЛУЧАВАНЕ НА ДОКУМЕНТАЦИЯ**

1. **Достъп до документацията за участие:**

Не се предвижда закупуването на документацията за участие в настоящата обществена поръчка.

**Документацията за участие ще се публикува в профила на купувача от деня на публикуването на обявлението и решението в Профил на купувача (във връзка с чл. 64, ал. 3, предложение второ от ЗОП)** - http://www.topolovgrad.net Документацията ще е достъпна до крайния срок за получаване на офертите.

1. **Искане на разяснения и срокове за даване на разяснения**

Всяко лице може да поиска писмено от Възложителя разяснения по документацията за участие.

Исканията за разяснения могат да бъдат правени не по–късно от 10 (десет) дни преди изтичане на срока за подаване на офертите.

Възложителят е длъжен да отговори в 4-дневен (четиридневен) срок от датата, на която е постъпило запитването.

Възложителят публикува разясненията на Интернет страница, на която е публикувана документацията за участие http://www.topolovgrad.net без да посочва в отговора лицето, направило запитването. Ако лицата са посочили електронен адрес, разясненията се изпращат на него в деня на публикуването им в профила на купувача. В разясненията не се посочва информация за лицата, които са ги поискали.

Когато от публикуването на разясненията от възложителя до крайния срок за получаване на оферти или заявления остават по-малко от 6 (шест) дни, възложителят е длъжен да удължи срока за получаване на оферти. В този случай решението за промяна се публикува в профила на купувача в деня на изпращането му за публикуване в Регистъра на обществените поръчки. От деня на публикуването в профила на купувача до крайния срок за подаване на оферти не може да има по-малко от 6 (шест) дни.

**ДРУГИ УКАЗАНИЯ**

1. Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и документацията за участие в процедурата.

**РАЗДЕЛ IV**

**УКАЗАНИЯ ЗА ПОДГОТОВКА НА ОФЕРТАTA**

1. **Подготовка на офертата**

Участниците трябва да проучат всички указания и условия за участие, дадени в документацията за участие. При изготвяне на офертата всеки участник трябва да се придържа точно към условията, обявени от Възложителя. Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

Всеки участник в процедурата има право да представи само една оферта.

Варианти на офертите не се допускат.

До изтичането на срока за подаване на офертите всеки участник в процедурата може да промени, допълни или да оттегли офертата си.

1. **Изчисляване на срокове**

Сроковете, посочени в тази документация се изчисляват, както следва:

* + когато срокът е посочен в дни, той изтича в края на последния ден на посочения период;
	+ когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни, освен ако е изрично посочено, че са в работни дни.

**РАЗДЕЛ V**

**СЪДЪРЖАНИЕ НА ОФЕРТАТА**

Тя трябва да се състои от **три части**:

* + **ПЛИК 1 – „Документи за подбор”**, в който се поставят документите и информацията по чл. 56, ал. 1, т. 1 – 5, 8, 11 – 14 от Закона за обществените поръчки;

**• ПЛИК 2 – „Предложение за изпълнение на поръчката”**, в който се поставя техническото предложение за изпълнение на поръчката и ако е приложимо – декларация по чл. 33, ал. 4 от ЗОП;

**• ПЛИК 3 – „Предлагана цена”**, в който се поставя ценовото предложение за изпълнение на поръчката*.*

**Офертата** и **приложенията към нея** се изготвят по представените в документацията образци. Офертата задължително съдържа следните документи:

## ПЛИК 1 трябва да бъде запечатан, непрозрачен и с надпис „Документи за подбор” и да има следното съдържание:

* + **Списък на документите и информацията съдържащи се в офертата**,подписан от представляващия участника, в оригинал **(Приложение № 2)**;
	+ **Представяне на участника (**по образец **– Приложение № 1), което включва:**

**Информация/Документ, удостоверяваща правосубектност, а именно:**

- посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

- При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

- Когато участникът в процедура е чуждестранно физическо или юридическо лице или техни обединения следва да бъдат спазени изискванията, съгласно чл. 56, ал. 4 на ЗОП.

⦁ **Пълномощно на лицето, подписващо офертата (оригинал)** – представя се, когато офертата (или някой документ от нея) не е подписана от представляващия участника, съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично волеизявление, че упълномощеното лице има право да подпише офертата и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването. Декларациите в офертата не могат да бъдат подписвани от пълномощник. Тези правила се отнасят и за подизпълнителите.

* + **Декларация по чл. 47, ал. 9 ЗОП относно обстоятелствата по чл. 47, ал. 1, т. 1 (без буква „е”), т. 2, т. 3 и т. 4, ал. 2, т. 1, т. 2 (предложение първо), т. 2а (предложение първо), т. 4 и т. 5 и ал. 5, т. 1 и 2 от ЗОП (оригинал)** – попълва се и се подписва по приложения образец към настоящата документация **(Приложение № 6)**. Декларацията се подписва от лицата съгласно чл. 47, ал. 4 от ЗОП. При подаване на офертата участникът удостоверява липсата на обстоятелствата по чл. 47, ал. 1 и 5 ЗОП и посочените в обявлението изисквания по чл. 47, ал. 2, т. 1 – 5 ЗОП с една декларация, подписана от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя. Когато деклараторът е чуждестранен гражданин и декларацията се представя на език, различен от българския, тя се представя и в превод на български език.

**Не може да участва в процедурата за възлагане на обществената поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1 (без буква „е”), т. 2, т. 3 и т. 4 ЗОП или някое от посочените в обявлението за настоящата процедура обстоятелства по чл. 47, ал. 2 ЗОП.** При представяне на офертата участникът удостоверява липсата на обстоятелствата по предходното изречение с декларацията по чл. 47, ал. 9 ЗОП. Когато законодателството на държавата, в която участникът е установен, не предвижда включването на някое от обстоятелствата, посочени по-горе в публичен безплатен регистър или предоставянето им служебно и безплатно на възложителя, при подписване на договора за обществена поръчка участникът, определен за изпълнител, е длъжен да представи:

1. документи за удостоверяване липсата на обстоятелствата по чл. 47, ал. 1, т. 1 (без буква „е”), т. 2, т. 3 и т. 4 ЗОП и на посочените в обявлението обстоятелства по чл. 47, ал. 2 ЗОП, издадени от компетентен орган, или

2. извлечение от съдебен регистър, или

3. еквивалентен документ на съдебен или административен орган от държавата, в която е установен.

Когато в държавата, в която участникът е установен, не се издават документи за посочените обстоятелства или когато документите не включват всички обстоятелства,

участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

***Наличието на обстоятелства по чл. 47, ал 2, т.1, 2 (предложение първо), 2а (предложение първо), 4 и 5 води до отстраняване от участие в процедурата.***

***Следва да се има предвид, че само лишаване от упражняване на професиите и дейностите, свързани с доставки на моторни превозни средства, съгласно чл. 47, ал. 2, т. 2 (предложение първо) от ЗОП са пречка в участието на настоящата процедура.***

* + **Декларация за приемане на условията в проекта на договора**, изготвена в съответствие с образеца от настоящата документация, подписана от участника **(Приложение № 5)** в оригинал.
	+ **Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (оригинал)** – (по образец **Приложение № 7**). Декларацията се попълва и подписва по приложения образец към настоящата документация. В зависимост от правно-организационната форма на участниците, декларацията се представя от едно от лицата, посочени в чл. 47, ал. 4 от Закона за обществените поръчки.
	+ **Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (оригинал) – когато е приложимо** (по образец **Приложение № 8**). В зависимост от правно-организационната форма на участниците, декларацията се представя от едно от лицата, посочени в чл. 47, ал. 4 от Закона за обществените поръчки.
	+ **Декларация за участие на подизпълнители**, **ако се предвиждат такива** (**оригинал**)**.** Когато участникът предвижда участието на подизпълнители при изпълнение на поръчката, той следва да заяви видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители **(Приложение № 9).**
	+ **Декларация за съгласие за участие като подизпълнител в оригинал** – представляващият и управляващ подизпълнителя попълва и подписва декларация по образеца, приложен към настоящата документация **(Приложение № 10)**.

⦁ **Минимални изисквания за икономическо и финансово състояние на участниците, съгласно ЗОП:**

Възложителят няма изисквания за икономическо и финансово състояние на участниците.

⦁ **Критерии за подбор, включващи минимални изисквания за техническите възможности и квалификация, както и документите, с които те се доказват:**

**1.** Участниците трябва да имат опит в извършването на доставки, еднакви или сходни с предмета на настоящата обществена поръчка, изпълнени през последните 3 (три) години, считано от датата на подаване на офертата.

*Забележка: Под „сходни“ с предмета на поръчката се има предвид: доставки на моторни превозни средства.*

**За доказване на това изискване се представят:**

 Списък на доставките, които са еднакви или сходни с предмета на обществената поръчка, изпълнени през последните 3 (три) години, считано от датата на подаване на офертата **(Приложение № 11)**, с посочване на стойностите, датите и получателите;

**2.** **Участниците следва да притежават актуален сертификат за внедрена система за управление на качеството по ISO 9001:2008 или еквивалент, с обхват, сходен с предмета на поръчката, т. е. в областта на доставка на моторни превозни средства.**

**За доказване на това изискване се представя:**

Представя се копие на валиден сертификат по стандарт ISO 9001:2008 или еквивалентен на него или др. валидни документи, които доказват внедрени мерки за управление на качеството като обхвата на сертификация трябва да е в областта на доставка моторни превозни средства.

*Забележка: Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.*

Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството, съгл. чл. 53 ал. 4 от ЗОП.

***Участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.***

***За тези цели трети лица може да бъдат посочените подизпълнители, свързани предприятия и други лица, независимо от правната връзка на участника с тях.***

**3. Други изисквания:**

* + **Банкова гаранция за участие в обществената поръчка –** оригинал **или Документ за внесена гаранция за участие под формата на парична сума** – копие. В случай, че се представя банкова гаранция, същата трябва да е безусловна и неотменима, в нея да е записано името на процедурата и да е **със срок на валидност минимум 180 дни, считано от крайния срок за подаване на офертата;**

⦁ **Участникът да декларира, че в случаи, когато при спазване условията за правилна експлоатация на автомобилите, предписани от производителя, през времето на гаранционния срок се установят скрити недостатъци, се задължава да отстрани или подмени за своя сметка некачествените/дефектиралите компоненти с нови, ако недостатъкът ги прави негодни за използване по предназначение, в минимален срок не по-дълъг от 5 (пет) работни дни от датата на уведомяването за това.**

- Представя се декларация – **Свободен текст.**

⦁ **Участниците да декларират произхода на доставените моторни превозни средства, че същите ще бъдат:**

**- употребявани от модели, които не са спрени от производство ;**

**- доставени във вид, готов за използване – напълно комплектовани и тествани, с гаранция и доказан произход.**

- Представя се декларация – **Свободен текст.**

⦁ **Участникът следва да разполага с развита сервизна мрежа, оторизирана за извършване на гаранционно обслужване на автомобилите.**

- Представя се декларация, че участникът разполага със сервизна мрежа, оторизирана за извършване на гаранционно обслужване на автомобилите, като приложи и списък с адреси и телефонни номера – **Свободен текст.**

🞽 **Важно!!! В случай че участник разполага със сервизен център извън територията на Община Тополовград, същият следва да представи декларация, че транспортът до сервиза и обратно ще е за сметка на Изпълнителя.**

⦁ **Участникът да декларира, че доставката на автомобилите ще бъде придружена със сертификат за съответствие с европейските стандарти, издаден от оторизирани организации** **и сертификат за типово одобрение за предлагания модел автомобили на територията на ЕС.**

- Представя се декларация – **Свободен текст.**

* + **Декларация за липса на свързаност с друг участник в съответствие с чл. 55, ал. 7 ЗОП, както и за липса на обстоятелство по чл. 8, ал. 8, т. 2 от ЗОП** по образец **(Приложение № 12).**
* **Плик 2 трябва да бъде запечатан, непрозрачен и с надпис „Предложение за изпълнение на поръчката” и да съдържа следните документи:**

**Техническо предложение**, съдържащо срок за изпълнение и гаранционни срокове,изготвено по образец **(Приложение № 3)** при съблюдаване на изискванията на Техническата спецификация, изискванията към офертата и условията за изпълнение на поръчката, представено в оригинал, към което, ако е приложимо, се прилага декларация (свободна форма), относно това коя част от офертата има конфиденциален характер и изискване възложителят да не я разкрива.

**Техническото предложение следва да съдържа:**

**1.** Снимки и информация за предлаганите моторни превозни средства.

**2.** Оторизационно писмо или друг еквивалентен документ, доказващ, че участникът е вносител на предлаганите автомобили.

**3.** Документи, удостоверяващи гаранционния срок за оферираното МПС.

🞽 ***ВАЖНО!!! Предложението на участника трябва да съдържа ясна и изчерпателна информация за съответствието с техническите и функционални изисквания на Възложителя.***

* **Плик 3 трябва да бъде запечатан, непрозрачен и с надпис „Предлагана цена”** **и да съдържа** **следните документи:**
	+ **Ценово предложение**, изготвено по образец **(Приложение № 4)**, представено в оригинал.

**Забележка: Участниците да посочат цена в лева без и с включен ДДС, с включени всички разходи по доставката, гаранционната поддръжка и оборудването, изискуемо по Закона за движение по пътищата.**

⦁**Офертите на участниците, които отговарят на изискванията на Възложителя, се подлагат на сравнителен анализ и се оценяват по критериите, посочени в Раздел VII „Критерии за оценка на офертите“.**

Извън плика с надпис „Предлагана цена” не трябва да е посочена никаква информация, относно цената, предложена от Участника. Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена (или части от нея), ще бъдат отстранени от участие в процедурата.

Предложените цени са окончателни, не подлежат на промяна и са определени при пълно съответствие с условията от документацията по процедурата и включват всички разходи по изпълнение на всички работи, дейности, услуги, и др., нужни за качественото изпълнение на предмета на обществената поръчка, включително възнаграждения на екипа от технически лица /ръководни, работници и служители/ и др., свързани с изпълнението на поръчката, както и такси, печалби, застраховки и всички други присъщи разходи за осъществяване на дейността.

Отговорност за евентуално допуснати грешки или пропуски в изчисленията на предложената цена носи единствено участникът в поръчката.

При **несъответствие** между изписаната с цифри стойност и изписаната с думи в ценовото предложение, ще се приема за вярна цената, посочена словом.

**Запечатване на офертата:**

Офертите, систематизирани съобразно посочените по-горе изисквания, се запечатват в три непрозрачни плика, които се надписват, както следва:

* + - * **Плик № 1** с надпис **„Документи за подбор**”;

• **Плик № 2** с надпис **„Предложение за изпълнение на поръчката”**;

• **Плик № 3** с надпис **„Предлагана цена”**;

Трите плика се запечатват в един общ непрозрачен плик (кашон) с надпис:

**ОБЩИНА ТОПОЛОВГРАД**

гр. Тополовград, пл. „Освобождение” № 1

**О Ф Е Р Т А**за участие в открита процедура за възлагане на обществена поръчка с предмет:

**„Доставка на един брой употребяван високо проходим автомобил, тип „Пикап“ за нуждите на Домашен социален патронаж към Община Тополовград“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

име на участника

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 пълен адрес за кореспонденция

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
лице за контакт, телефон, факс и електронен адрес

**МЯСТО И СРОК ЗА ПОДАВАНЕ НА ОФЕРТИ**

Подаването на офертата задължава участниците да приемат напълно всички изисквания и условия, посочени в тази Документация при спазване на Закона за обществените поръчки и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

Желаещите да участват в процедурата за възлагане на обществената поръчка подават офертите си лично, чрез упълномощено лице или чрез куриер, или по пощата с препоръчано писмо с обратна разписка на адрес: **Община Тополовград, пл. „Освобождение“ № 1, гр. Тополовград.**

Крайният срок за подаване на офертите е съгласно обявлението и/или решението/решенията за промяна, когато има такова/такива решение/решения за обществената поръчка.

Всеки участник следва да осигури своевременното получаване на офертата от Възложителя.

При подаване на оферта по пощата за дата на получаване на офертата се счита датата на получаването й от Община Тополовград. Отговорността за пристигането на офертите в определения в обявлението срок е на Участниците.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър.

Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид, на хартиен носител по реда, описан в чл. 57, ал. 1 ЗОП преди изтичането на срока за получаване на офертите.

**ПРОМЕНИ, ОТТЕГЛЯНЕ НА ОФЕРТИ**

До изтичане на срока за получаване на оферти, всеки участник може да промени, допълни или оттегли офертата си.

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

**ВЪЗМОЖНОСТ ЗА УДЪЛЖАВАНЕ НА СРОКА ЗА ПОДАВАНЕ НА ОФЕРТИ**

Срокът за подаване на оферти може да се удължи при условията и реда на чл. 27а и 29 от ЗОП.

**РАЗДЕЛ VI**

**ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ**

⦁ **ПРЕДЕМЕТ НА ПОРЪЧКАТА:**

**„Доставка на един брой употребяван високо проходим автомобил, тип „Пикап“ за нуждите на Домашен социален патронаж към Община Тополовград“**

• **ФИНАНСИРАНЕ И НАЧИН НА ПЛАЩАНЕ:**

**Възложител** на обществената поръчка е Община Тополовград.

**Източник на финансиране** – Обществената поръчка е включена в разчета за финансиране на капиталовите разходи на Община Тополовград през 2016 г.

**Плащанията се извършват както следва:**

Плащането на доставката се извършва, съгласно ценовото предложение на Изпълнителя – **Приложение № 3**, неразделна част от договора, в срок до 30 (тридесет) календарни дни, след извършване на доставката, подписване на приемо-предавателен протокол и представяне на фактурата.

Начинът на плащане е уреден в проекта на договор – **Приложение № 13.**

⦁ **ПЪЛНО ОПИСАНИЕ НА ПРЕДМЕТА НА ПОРЪЧКАТА:**

При изпълнение на поръчката е необходимо да се достави един брой употребяван високо проходим автомобил, тип „Пикап“, за обезпечаване нуждите на Домашен социален патронаж на територията на Община Тополовград.

При изпълнението на поръчката е задължително точно спазване на зададените и утвърдени технически параметри.

⦁ **ТЕХНИЧЕСКИ СПЕЦИФИКАЦИИ:**

 **„Доставка на един брой употребяван високо проходим автомобил, тип „Пикап“.**

**Доставеният автомобил, предмет на настоящата обществен поръчка трябва да отговаря на следните минимални технически спецификации:**

⮚ **Двигател:**

- Работен обем (см3) – **минимум 1600;**

- Мощност (к.с.) – **минимум 80;**

- Вид гориво – **бензин**/**дизел;**

- Среден (смесен) разход на гориво (л/100 км) – **максимум 8.6;**

- Стандарт за емисии отработени газове (Евроклас) – **минимум ЕВРО 3**

⮚ **Шаси и оборудване:**

- Скоростна кутия – **ръчна;**

- **Брой места - минимум 3;**

- Брой врати – **4;**

- Товароносимост (кг.) – **минимум 500**

- Обем на резервоара (литри) – **минимум 60;**

**- Климатична система;**

**- Фарове за мъгла;**

- Системи за безопасност – **въздушни възглавници;**

**- Система против блокиране на колелата**

 **4 двигателни колела (4х4)**

- **Металик;**

**- Серво-усилване на волана;**

**- Регулируем по височина волан;**

**- Отопление на задното стъкло;**

**- Защитно покритие на товарното пространство;**

**- Дневни светлини в долната част на предната броня;**

**- Лети джанти;**

**- Аларма;**

**- Централно заключване**

**- Ел.стъкла;**

**- Ел.огледала;**

**- Стерео уредба;**

**- Сервизна книжка;**

**- Нов внос**

⮚ **Гаранции:**

- Гаранция в обем не по-малко от **6(шест) месеца** и пробег не по-малко от **20 000 км.**

- Гаранция на лаковото покритие – **минимум 6 месеца**

- Гаранция срещу корозия – **минимум 6 месеца**

- Гаранция на всички допълнително монтирани възли, агрегати и елементи – **минимум 6 месеца**

**ВАЖНО!!! Допълнителното оборудване, части и аксесоари трябва да бъдат оригинални от производителя на автомобила.**

⦁ **СРОК И МЯСТО ЗА ИЗПЪЛНЕНИЕ НА ПОРЪЧКАТА**

**1. Срок на изпълнение на обществената поръчка –** Срокът на доставка на автомобила следва да е до **30 (тридесет) дни**, считано от датата на сключване на договора.

**2. Място на изпълнение на обществената поръчка –** Автомобилът, придружаващите го документи, както и други документи, свързани с изпълнението на поръчката, да се достави при Община Тополовград, на адрес: гр.Тополовград, пл. „Освобождение“№1, на паркинга до сградата на Община Тополовград.

**3. Официални езици –** Официалният език на документацията, офертите на участниците и езикът на комуникация е българският.

**Данни за Възложителя**

Община Тополовград

6560, Тополовград, пл. „Освобождение“ № 1

Лица за контакт:

**Тоня Бакалова** – тел.0885305242 и факс: 0470/5 23 90

**инж.Митко Димитров**,тел: 0470/52390

**РАЗДЕЛ VII**

**КРИТЕРИЙ ЗА ОЦЕНКА НА ОФЕРТИТЕ: „ИКОНОМИЧЕСКИ НАЙ-ИЗГОДНА ОФЕРТА”**

**ОЦЕНЯВАНЕТО СЕ ИЗВЪРШВА, КАКТО СЛЕДВА:**

Разглеждането, оценката и класирането на офертите се извършва съгласно чл. 68 от ЗОП и по методика, разработена от Възложителя.

**1. Техническо предложение за изпълнение на поръчката – 50 % тежест в комплексната оценка, в т.ч.:**

**- Срок за доставка** (в календарни дни) – **10 %**

\* Срокът за доставка се оферира в календарни дни и обхваща времето от момента на получаване на възлагателно писмо до момента на доставяне на МПС-то в мястото на изпълнение.

**- Гаранционен срок на МПС-то** (в месеци) – **20 %**

\* Гаранционният срок на МПС се оферира в месеци и следва да е **не по-малък от 6 месеца**.

**- Гаранционен срок на МПС-то според изминатите километри** (в километри) – **20 %**

\* Гаранционният срок на МПС според изминатите километри се оферира в километри и следва да е **не по-малко от 20 000 км**.

**2. Предлагана цена – 50 % тежест в комплексната оценка**

\* В оферираната цена следва да бъдат включени всички разходи по доставката, гаранционната поддръжка и оборудването, изискуемо по Закона за движение по пътищата.

**3.** Комисията класира участниците по показател „Техническо предложение за изпълнение на поръчката”. Оценяването на техническите предложения по всички обособени позиции, ще се извърши по формулата:

**ОТ = Т1 + Т2 + Т3**

Където Т1, Т2 и Т3 са оценки по формулите:

**Т1 = (Ср. мин (дни)/Ср. участник (дни)) х 10**

където: Ср.мин (дни) – най-ниско предложение по показател „Срок за доставка“, а Ср. участник (дни) е предложението на оценявания участник по същия показател.

**Т2 = (Гр. участник (месеци)/Гр. макс (месеци)) х 20**

където: Гр. макс (месеци) – най-високо предложение по показател „Гаранционен срок на МПС-то, а Гр. участник (месеци) е предложението на оценявания участник по същия показател.

**Т3 = (Гр.участник (километри)/Гр.макс (километри)) х 20**

където: Гр.макс (километри) – най-високо предложение по показател „Гаранционен срок на МПС-то според изминатите километри“, а Гр.участник (километри) е предложението на оценявания участник по същия показател.

**4.** Комисията класира участниците по показател „Предлагана цена”. Оценяването на ценовите оферти по всички обособени позиции, ще се извърши както следва:

**ОЦ = Ц1**

Където Ц1 е оценка по формулата:

**Ц1 = (Ц.мин (лв)/Ц.участник (лв)) х 50**

където: Ц.мин (лв) – е най-ниската предложена обща цена от участник за описания в техническата спецификация един брой нов лек автомобил, а Ц.участник (лв) е предложението на оценявания участник по същия показател.

**Забележка: Под обща цена да се разбира цената за доставка на 1 (един) брой нов автомобил с включена сума на лихвите за целия период на изплащането, включително съпътстващи разходи и такси по изплащането от ценовото предложение.**

**5.** Крайното оценяване и класиране на офертите ще се извърши по формулата:

**К = ОТ + ОЦ**

При прилагането на разработената методика за оценка, получените точки по различните показатели и при проверка за наличието на обстоятелства по чл. 70, ал. 1 от ЗОП, съответните стойности ще бъдат закръгляни до втория знак след десетичната запетая.

Класирането на участниците се извършва по низходящ ред на получената комплексна оценка, като на първо място се класира участникът, който е получил най-висока комплексна оценка (К) на офертата.

**РАЗДЕЛ VIII**

**УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА**

## Разглеждане на постъпилите оферти

**1.1.** Разглеждането, оценката и класирането на предложенията се организира и провежда от комисия. Комисията се назначава от Възложителя с писмена заповед след изтичане на срока за приемане на офертите. Комисията, назначена от възложителя за разглеждане, оценка и класиране на офертите, започва работа след получаване на списъка с участниците и представените оферти. При промяна на датата и часа на отваряне на офертите участниците се уведомяват писмено.

 **1.2.** Комисията отваря офертите в посочения в обявлението/решението за промяна ден по реда на тяхното постъпване и проверява за наличието на три отделни запечатани плика, след което най-малко трима от членовете й подписват плик № 3. Комисията предлага по един представител от присъстващите участници да подпише плик № 3 на останалите участници. Комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. След това комисията отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

**1.3.** Действията на Комисията по горната точка 1.2 са публични и по време на заседанията имат право да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето. Присъствието на тези лица се допуска след удостоверяване на тяхната самоличност и представяне на съответните пълномощни или други документи, удостоверяващи горните качества и законното им право да присъстват.

**1.4.** Неприсъствието на някой или всички участници при отваряне на пликовете не е основание за отлагане на процедурата.

**1.5.** След извършването на горните публични действия комисията продължава работата си в закрито заседание. Комисията разглежда документите в плик № 1 за съответствие с критериите за подбор, поставени от Възложителя, и съставя протокол. Когато установи липса на документи и/или несъответствия с критериите за подбор, и/или друга нередовност, включително фактическа грешка, комисията ги посочва в протокола и изпраща протокола по чл. 68, ал. 7 от ЗОП до всички участници в деня на публикуването му в профила на купувача. Участниците представят на комисията съответните документи в срок 5 работни дни от получаването на протокола по чл. 68, ал. 7 от ЗОП. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

След изтичането на срока по чл. 68, ал. 9 от ЗОП комисията пристъпва към разглеждане на допълнително представените документи относно съответствието на участниците с критериите за подбор, поставени от Възложителя. Комисията не разглежда документите в плик № 2 на участниците, които не отговарят на критериите за подбор.

Комисията при необходимост може по всяко време:

**1.** да проверява заявените от участниците данни, включително чрез изискване на информация от други органи и лица;

**2.** да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и № 3, като тази възможност не може да се използва за промяна на техническото и ценовото предложение на участниците.

Комисията уведомява Възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. В горепосочените случаи Възложителят уведомява Комисията за защита на конкуренцията. Уведомяването не спира провеждането и приключването на процедурата.

## Отстраняване от участие

Комисията предлага за отстраняване участник, който:

**2.1.** не е представил някой от необходимите документи или информация по чл. 56 от ЗОП;

**2.2.** не може да участва в процедурата за възлагане на обществена поръчка поради наличие на обстоятелствата по чл. 47, ал. 1 или ал. 5 от ЗОП или посочените в обявлението обстоятелства по чл. 47, ал. 2 ЗОП;

**Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 ЗОП, и посочените в обявлението обстоятелства по чл. 47, ал. 2 ЗОП в 7-дневен срок от настъпването им.**

**2.3.** е представил оферта, която не отговаря на предварително обявените условия на Възложителя;

**2.4.** е представил оферта, която не отговаря на изискванията на чл. 57, ал. 2 от ЗОП.

**2.5.** за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от Възложителя критерии за подбор.

Възложителят прекратява процедурата с мотивирано решение, когато са налице обстоятелствата по чл. 39 ал. 1 от ЗОП. Възложителят може да прекрати процедурата при наличие на условията по чл. 39, ал. 2 от ЗОП. В тридневен срок от вземане на решението за прекратяване на процедурата възложителят в един и същи ден изпраща решението до всички участници, публикува го в профила на купувача и изпраща копие от решението до изпълнителния директор на Агенция по обществени поръчки.

## Оценяване на предложенията

След като разгледа представените документи в плик № 1 и провери съответствието на представеното с изискванията на ЗОП и посочените в документацията за участие, Комисията пристъпва към оценяване на предложенията на участниците, които не са предложени за отстраняване. Оценяването се извършва по показателите, критериите и методиката, посочени в настоящата документация. На този етап от процедурата се оценяват всички други показатели, различни от цената.

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от 3 (три) работни дни от получаване на искането за това.

Комисията може да приеме писмената обосновка представена от участника и да не предложи за отстраняване офертата, когато са посочени обективни обстоятелства, свързани с:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, Комисията предлага участника за отстраняване от процедурата.

## Отваряне на ценовите предложения.

След като разгледа офертите и извърши оценка, Комисията пристъпва към отваряне пликовете с предлагана цена само на допуснатите участници, чиито технически предложения съответстват на изискванията. Пликът с предлаганата цена на участник, чиято оферта не отговаря на изискванията на Възложителя и е отстранен от участие, не се отваря.

**Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето. Когато критерият е икономически най-изгодна оферта, съобщението съдържа и резултатите от оценяването на офертите по другите показатели за оценка.**

Отварянето на пликовете с ценовите предложения е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето. Присъствието на тези лица се допуска след удостоверяване на тяхната самоличност и представяне на съответните пълномощни или други документи, удостоверяващи горните качества и законното им право да присъстват. Неприсъствието на някой участник или на всички при отваряне на пликовете с ценовата оферта не е основание за отлагане на процедурата.

Тъй като критерият за оценка е „икономически най-изгодна оферта“, преди да отваране на ценовите оферти Комисията съобщава на присъстващите лица резултатите от оценяването на офертите по другите показатели. След това пристъпва към публично отваряне и оповестяване на ценовите предложения на оценените оферти и продължава своята работа в закрито заседание.

Ако някой участник е предложил цена, която е по-ниска с повече от 20 на сто от средната цена на останалите оферти, комисията изисква от него подробна писмена обосновка за предложената цена, като определя разумен срок за представяне на обосновката, който не може да бъде по-кратък от 3 (три) работни дни след получаване на искането за това.

Комисията може да приеме писмената обосновка представена от участника и да не предложи за отстраняване офертата, когато са посочени обективни обстоятелства, свързани с:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

##  Окончателна оценка и класиране на офертите

Комисията разглежда допуснатите оферти като ги оценява и класира в съответствие с методиката от настоящата документация. На първо място се класира участникът, чието предложение е получило най-голям брой точки при оценяването му.

Възложителят обявява с мотивирано решение класирането на участниците и участника, определен за изпълнител на обществената поръчка, в срок от 5 (пет) работни дни след приключване работата на комисията. В решението се посочват и отстранените от участие в процедурата участници и оферти, както и мотивите за отстраняването им. Възложителят публикува в профила на купувача решението заедно с протокола на комисията при условията на чл. 22б, ал. 3 от ЗОП и в същия ден изпраща решението на участниците.

**6. Сключване на договор за обществена поръчка**

**6.1. Процедура**

Възложителят сключва договор за изпълнение на обществената поръчка с класирания на първо място и определен за Изпълнител участник.

Възложителят може с решение да определи за Изпълнител и да сключи договор с втория класиран участник в случаите, когато участникът класиран на първо място:

• Откаже да сключи договор;

• Не изпълни някое от изискванията на чл. 42, ал.1 от ЗОП;

• Не отговаря на изискванията на чл. 47 от ЗОП.

Договорът за изпълнение на обществена поръчка включва задължително всички предложения от офертата на участника, въз основа на които е определен за Изпълнител.

Преди подписване на договора за изпълнение на обществена поръчка участникът определен за Изпълнител, е длъжен да представи документи от съответните компетентни органи за удостоверяване липсата на обстоятелствата по чл. 47, ал. 1, т. 1-4 ЗОП и на посочените в обявлението обстоятелства по чл. 47, ал. 2, т. 1, 2 /предл. първо/, 4 и 5 ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя, а така също и оригинал на гаранция за изпълнение на договора или копие на платежен документ за внесена гаранция за изпълнение под формата на парична сума.

Договорът не се сключва с участник, който преди подписване на договора:

• Не изпълни задължението по чл. 47, ал. 10 от ЗОП;

• Не представи документ за внесена гаранция за изпълнение на договора;

• Не представи други документи или не изпълни друго изискване, което е необходимо за изпълнение на поръчката съгласно нормативен или административен акт и е поставено от Възложителя при откриване на процедурата.

**6.2. Основания за изменение на договора и/или за прекратяването му**

Страните по договор за изпълнение на обществена поръчка не могат да го изменят.

Изменение на сключен договор за изпълнение на обществена поръчка се допуска по изключение, съгласно разпоредбите на чл. 43, ал. 2 и 3 от ЗОП.

Възложителят може да прекрати договор за обществената поръчка, ако в резултат на непредвидени обстоятелства не е в състояние да изпълни своите задължения. В тези случаи възложителят дължи на изпълнителя обезщетение за претърпените вреди от прекратяването на договора в съответствие с уговореното в него.

Възложителят и изпълнителят може да прекратят договора за обществената поръчка при условията и по реда, определени с договора за настоящата процедура.

При преобразуване на изпълнителя в съответствие със законодателството на държавата, в която е установен, възложителят сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по чл. 47, ал. 1 и 5 ЗОП, посочените от възложителя обстоятелства по чл. 47, ал. 2 ЗОП и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния изпълнител не се прекратява, то отговаря солидарно с новия изпълнител - правоприемник.

При преобразуване на изпълнителя, ако правоприемникът не отговаря на условията посочени в предходния абзац, изречение второ, договорът за обществената поръчка се прекратява по право, като изпълнителят, съответно правоприемникът дължи обезщетение по общия исков ред.

***Забележка: „Непредвидени обстоятелства” по смисъла на § 1, т. 14б от допълнителната разпоредба на Закона за обществените поръчки са обстоятелства, които са възникнали след сключването на договора и не са резултат от действие или***

***бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.***

**6.2.1. Договор за под изпълнение**

Изпълнителите сключват договор за под изпълнение с подизпълнителите, посочени в офертата. Сключването на договор за под изпълнение не освобождава изпълнителя от отговорността му за изпълнение на договора за обществена поръчка.

Изпълнителите нямат право да:

**1.** сключват договор за под изпълнение с лице, за което е налице обстоятелство по чл. 47, ал. 1 или 5 ЗОП;

**2.** възлагат изпълнението на една или повече от дейностите, включени в предмета на настоящата обществена поръчка, на лица, които не са подизпълнители;

**3.** заменят посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за под изпълнение;

в) договорът за под изпълнение е прекратен по вина на подизпълнителя, включително в случаите ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната подизпълнителите да пре възлагат една или повече от дейностите, които са включени в предмета на договора за под изпълнение.

В срок до три дни от сключването на договор за под изпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена някоя от забраните, посочена по-горе в т. 1, 2 или 3.

Подизпълнителите нямат право да пре възлагат една или повече от дейностите, които са включени в предмета на договора за под изпълнение.

 Не е нарушение на забраната по т. 2, посочена по-горе и на забраната, че подизпълнителите нямат право да пре възлагат една или повече от дейностите, които са включени в предмета на договора за под изпълнение, доставката на стоки, материали или оборудване, необходими за изпълнението на обществената поръчка, когато такава доставка не включва монтаж и сключването на договори за услуги, които не са част от договора за обществената поръчка, съответно - от договора за под изпълнение.

Изпълнителят е длъжен да прекрати договор за под изпълнение, ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната, че подизпълнителите нямат право да пре възлагат една или повече от дейностите, които са включени в предмета на договора за под изпълнение в 14-дневен срок от узнаването. В тези случаи изпълнителят сключва нов договор за под изпълнение при спазване на условията и изискванията на чл. 45а., ал. 1 – 5 ЗОП.

Възложителят приема изпълнението на дейност по договора за настоящата обществена поръчка, за която изпълнителят е сключил договор за под изпълнение, когато е приложимо в присъствието на изпълнителя и на подизпълнителя.

При приемането на работата изпълнителят може да представи на възложителя доказателства, че договорът за под изпълнение е прекратен, или работата или част от нея не е извършена от подизпълнителя.

Възложителят извършва окончателното плащане по договор за настоящата обществена поръчка, за който има сключени договори за под изпълнение, когато е приложимо, след като получи от изпълнителя доказателства, че е заплатил на подизпълнителите всички приети от възложителя работи в присъствието на изпълнителя и на подизпълнителя. В случаите, когато при приемането на работата изпълнителят представи на възложителя доказателства, че договорът за под изпълнение е прекратен, или работата или част от нея не е извършена от подизпълнителя, възложителят извършва окончателното плащане по договор за настоящата обществена поръчка, за който има сключени договори за под изпълнение, без да получи от изпълнителя, посочените в предходното изречение доказателства.

**6.3. Срокове за сключване на договора**

Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител освен в изрично предвидените в закона случаи.

Възложителят няма право да сключи договор с избрания изпълнител преди влизането в сила на всички решения по процедурата.

**6.4. Обжалване, срокове и процедура**

Решенията на Възложителя в процедурата за възлагане на обществената поръчка подлежат на обжалване по реда на Част четвърта, глава единадесета от ЗОП. Решенията се обжалват пред КЗК, съгласно чл. 120, ал. 5, т. 1 от Закона за обществените поръчки.